**סדר העבודה**

בחזרת הש"ץ של תפילת מוסף ביום הכיפורים- תקנו חז"ל לומר את "סדר העבודה" של כהן גדול ביום הכיפורים.

החזן אומר תפילה זו בניגון מיוחד המרעיד את הלב, וכל העם עונים אחריו באימה וביראה. בזמן שבית המקדש היה קיים- היו עיני כל ישראל נשואות לעבודתו של כהן גדול: שעבד בבית המקדש מעלות השחר עד מוצאי יו"כ כי כפרת כל ישראל היתה תלויה בעבודה זו.

ובזמן, שעבודת הכהן הגדול נעשתה כתיקונה- ראו כולם עין בעין כי נמחלו עוונותיהם של ישראל. כיצד ראו? לשון של זהורית (צמר צבוע באדום) היתה בפתח האולם שלפני ההיכל, וכשמחל ה' לישראל- היתה לשון הזהורית נהפכת ללבן.

|  |  |  |
| --- | --- | --- |
| **טבילות וקידוש ידיים** | **עבודתו ע"ג המזבח ובקודש** | **עבודתו בקודש הקודשים** |
|  | שוחט תמיד של שחר וזורק דמו על המזבח, נכנס להיכל ומקטיר קטורת של שחר, מיטיב את הנרות ומקריב את התמיד ומנחתו. |  |
|  | מתודה על הפ |  |
|  |  |  |
|  |  |  |
|  |  |  |
|  |  |  |
|  |  |  |

**רב סעדיה גאון נתן עשרה טעמים למצוות שופר. ואלו הם:**   
  
א. היום תחילת הבריאה שבו ברא הקב"ה את העולם ומלך עליו, ותקיעת השופר היא דרך קבלת המלכות, כי כך עושים למלכים, תוקעים ומריעים לפניהם להודיע את תחילת מלכותם. וכך נאמר: "בחצוצרות וקול שופר הריעו לפני המלך ה' " (תהילים, צ"ח).   
  
ב. ראש השנה הוא היום הראשון לעשרת ימי תשובה, ותוקעים בשופר, להכריז ולהזהיר שכל הרוצה לשוב - ישוב, ואם לא אל יקרא תגר (אל יתלונן) על דינו.   
  
ג. להזכיר את מעמד הר סיני שנאמר בו: "וקול שופר חזק מאד" (שמות, י"ט), ונקבל על עצמנו מה שקיבלו אבותינו אז ואמרו- "נעשה ונשמע".   
  
ד. להזכירנו דברי הנביאים שנמשלו לתקיעת שופר. כמו שנאמר (יחזקאל, ל"ג) "ותקע בשופר והזהיר העם..."   
  
ה. להעלות על ליבנו זיכרון חורבן בית המקדש וקול תרועת מלחמות האויבים, כמו שנאמר: "כי קול שופר שמעה נפשי, תרועת מלחמה" (ירמיהו, ד'), ונבקש מאת ה', על בנין בית המקדש.   
  
ו. להזכירנו עקידת יצחק, שמסר נפשו לה', וכן אנחנו נמסור נפשנו על קדושת שמו. ויעלה זיכרוננו לפניו לטובה ביום הדין הוא ראש השנה.   
  
ז. שנירא ונחרד ונשבור עצמנו לפני הבורא, כי כך טבע השופר מרעיד ומחריד, כמו שנאמר: "אם יתקע שופר בעיר ועם לא יחרדו" (עמוס, ג').   
  
ח. להזכיר יום הדין הגדול ולירא ממנו, כמו שנאמר: "קרוב יום ה' הגדול, קרוב ומהר מאוד קול יום ה'... יום שופר ותרועה" (צפניה, א').   
  
ט. להזכירנו קיבוץ נדחי ישראל, ולהתאוות אליו כמו שנאמר: "והיה ביום ההוא יתקע בשופר גדול, ובאו האובדים בארץ אשור" וכו' (ישעיה, כ"ג).   
  
י. להזכירנו תחיית המתים, ולהאמין בה כמו שנאמר: "כל יושבי תבל ושוכני ארץ, כנשוא נס הרים תראו וכתקוע שופר תשמעו" (ישעיה, י"ח).

**הרמב"ם, הלכות תשובה**

"אף-על-פי שתקיעת שופר בראש השנה גזירת הכתוב היא, (כלומר, שאין כתוב בתורה טעם לכך)- רמז יש בו: עורו ישנים משנתכם ונרדמים הקיצו מתרדמתכם וחפשו מעשיכם וחזרו בתשובה וזיכרו בוראכם.."

1. אלו מן הטעמים קשורים לאירועים שקרו בעבר, ומה הם האירועים ?
2. אלו מן הטעמים באים להזכיר אירועים שיקרו בעתיד, ומה הם ?
3. מהו טיבעו של השופר? (בטעם ז')
4. איזו מילה יוצאת מהמילה "שופר" אם מזיזים את האות ו' לסוף המילה ? ולאיזה מהטעמים זה מתאים ?
5. מה באה לרמוז לנו תקיעת שופר לפי הרמב"ם ?
6. מה מדגיש הרמב"ם לפני שהוא נותן טעם לתקיעת השופר ?